L 329/30 Euroopa Liidu Teataja 16.12.2005 (Aktid, mille avaldamine ei ole kohustuslik) NÕUKOGU NÕUKOGU OTSUS, 17. oktoober 2005, energiaühenduse asutamislepingu allakirjutamise kohta Euroopa Ühenduse poolt (2005/905/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 47 lõiget 2 ning artikleid 55, 83, 89, 95, 133 ja 175 koostoimes asutamislepingu artikli 300 lõike 2 esimese lõigu esimese lausega, võttes arvesse komisjoni ettepanekut, ning arvestades järgmist: (1) =Nõukogu 17. mai 2004. aasta otsuse kohaselt on komisjon pidanud läbirääkimisi energiaühenduse asuta- mislepingu sõlmimise üle Albaania Vabariigi, Bulgaaria Vabariigi, Bosnia ja Hertsegoviina, Horvaatia Vabariigi, endise Jugoslaavia Makedoonia Vabariigi, Montenegro Vabariigi, Rumeenia, Serbia Vabariigi ja ÜRO ajutise missiooniga Kosovos (vastavalt ÜRO Julgeolekunõukogu resolutsioonile nr 1244). (2)y = Energiaühenduse asutamisleping, mis parafeeriti 31. mail 2005, tuleks ühenduse nimel allkirjastada, eeldusel et seda on võimalik sõlmida hilisemal kuupäeval, ON TEINUD JÄRGMISE OTSUSE: Artikkel 1 Käesolevaga kiidetakse ühenduse nimel heaks energiaühenduse asutamislepingu allkirjastamine. Artikkel 2 Nõukogu eesistujal on õigus määrata isik(ud), kes on volitatud energiaühenduse asutamislepingu allkirjastama, eeldusel et see sõlmitakse. Artikkel 3 Käesolev otsus avaldatakse Euroopa Liidu Teatajas. Luxembourg, 17. oktoober 2005 Nõukogu nimel eesistuja M. BECKETT